I 1956 deltok Sea Venoms, sammen med RAF Venoms i Suezkrisen som begynte 31. otober. Fly fra 809., 891., 892., 893., 894. og 895. Naval Air Squadron basert på det lette hangarskipet HMS «Albion» og hangarskipet HMS «Eagle» deltok. Den anglo-franske invasjonen med kodenavn "Operation Musketeer" kom som følge av nasjonaliseringen av Suez-kanalen utført av Egypts leder, General Nasser. Luftkrigen begynte 31. oktober 1956 og signaliserte begynnelsen på Suez-krigen. Sea Venom deltok i mange oppdrag, med bombing av forskjellige mål i Egypt.